తనూజ చంద్ర

తనూజా చంద్ర (జననం 1969) భారతీయ సినిమా దర్శకురాలు, రచయిత్రి. ఈమె రచయిత కామ్నా చంద్ర కుమార్తె, రచయిత విక్రమ్ చంద్ర - సినీ విమర్శకుడు అనుపమ చోప్రా సోదరి. యష్ చోప్రా తీసిన దిల్ తో పాగల్ హై (1997) సినిమా స్క్రీన్‌ప్లేకు సహ-రచయితగా పనిచేసింది. స్త్రీ పాత్రలు ప్రధాన పాత్రధారులుగా ముఖ్యంగా దుష్మన్ (1998), సంఘర్ష్ (1999) వంటి మహిళా-ఆధారిత సినిమాలకు దర్శకత్వం వహించినందుకు ప్రసిద్ధి చెందింది.

 కుటుంబం 
తనూజ చంద్ర 1969లో భారతదేశ రాజధాని ఢిల్లీలో జన్మించింది. రచయిత విక్రమ్ చంద్ర, సినీ విమర్శకురాలు అనుపమ చోప్రా సోదరి. ఆమె తల్లి సినీ రచయిత కామ్నా చంద్ర.

 సినిమారంగం 
చంద్ర 1995లో తన కెరీర్‌ను ప్రారంభించి, జమీన్ ఆస్మాన్ (టీవీ సిరీస్) అనే టీవీ సిరీస్‌తో దర్శకురాలిడా పరిచయమయింది. ఇందులో తన్వి అజ్మీ నటించింది. 1996లో, షబ్నం సుఖ్‌దేవ్‌తో కలిసి ముమ్కిన్ అనే మరో టెలివిజన్ సీరియల్‌కి దర్శకత్వం వహించింది. 1997లో,  యష్ చోప్రా దిల్ తో పాగల్ హై సినిమాకు స్క్రీన్ ప్లే రాసింది,  ఈ సినిమా వాణిజ్యపరంగా విజయం సాధించింది.

తరచుగా మహేష్ భట్‌తో కలిసి పనిచేస్తూ అతని చిత్రం జఖ్మ్ (1998)కి స్క్రీన్‌ప్లే రాసింది. అదే సంవత్సరంలో దుష్మన్‌తో సినీ దర్శకురాలిగా కూడా ప్రవేశించింది. కాజోల్ ప్రధాన పాత్రలో నటించిన ఈ చిత్రం విమర్శకుల ప్రశంసలు అందుకుంది.

తదుపరి చిత్రం, సంఘర్ష్ (1999), కూడా మహేష్ భట్ నిర్మించాడు. అక్షయ్ కుమార్, ప్రీతి జింటా, అశుతోష్ రాణా ప్రధాన పాత్రల్లో నటించారు.

ఆ తర్వాత చంద్ర దర్శకత్వం వహించిన పలు చిత్రాలకు పెద్దగా గుర్తింపు రాలేదు. ఇంకా చంద్ర దర్శకత్వం వహించిన, వ్రాసిన సుర్ - ది మెలోడీ ఆఫ్ లైఫ్ (2002), ఫిల్మ్ స్టార్ (2005) వంటి చిత్రాలు విమర్శకుల నుండి అనుకూలమైన సమీక్షలను పొందాయి. దర్శకురాలిగా, రచయిత్రిగా  ప్రశంసలు అందుకుంది.

సుస్మితా సేన్ నటించిన జిందగ్గీ రాక్స్ (2006) ఇటీవలి చిత్రాలు. ఈ చిత్రానికి కథ, స్క్రీన్‌ప్లే కూడా చంద్రే రాసింది. ఇటీవలి చిత్రం హోప్ అండ్ ఎ లిటిల్ షుగర్ (2008), యుఎస్ లో పూర్తిగా ఆంగ్లంలో చిత్రీకరించబడింది. 2016 ప్రారంభంలో, జీ టెలిఫిల్మ్స్ కోసం సిల్వత్ అనే లఘు చిత్రానికి దర్శకత్వం వహించింది, ఇందులో కార్తీక్ ఆర్యన్ నటించారు.

ఇర్ఫాన్ ఖాన్, పార్వతి నటించిన ఖరీబ్ ఖరీబ్ సింగిల్ తనూజ తాజా విడుదలైన చిత్రం. "బిజ్నిస్ వుమెన్"  అనే పేరుతో ఆమె రాసిన చిన్న కథల పుస్తకం పెంగ్విన్ రాండమ్ హౌస్ ద్వారా ఇప్పుడే ప్రచురించబడింది.
 సినిమాలు 
సంవత్సరం సినిమా దర్శకుడు రచయిత గమనిక 1997 తమన్నా     1997 దిల్ తో పాగల్ హై    1998 జఖ్మ్    1998 దుష్మన్     1999 సంఘర్ష్      2001 యే జిందగీ కా సఫర్     2002 సుర్ - ది మెలోడీ ఆఫ్ లైఫ్      2005 సినీ నటుడు      2006 జిందగీ రాక్స్     2008 ఆశ మరియు కొద్దిగా చక్కెర     2016 సిల్వట్     షార్ట్ ఫిల్మ్ 2017 ఖరీబ్ ఖరీబ్ సింగిల్      2019 ఒక వర్షాకాలం తేదీ       షార్ట్ ఫిల్మ్ 2019 ఆంటీ సుధ ఆంటీ రాధ       డాక్యుమెంటరీ

 మూలాలు 

 బాహ్య లింకులు 
 

వర్గం:హిందీ సినిమా రచయితలు
వర్గం:20వ శతాబ్దపు భారతీయ మహిళా రచయితలు
వర్గం:జీవిస్తున్న ప్రజలు
వర్గం:హిందీ సినిమా దర్శకులు
వర్గం:1969 జననాలు
వర్గం:భారతీయ మహిళా టెలివిజన్ దర్శకులు